
BIROUL  PERMANENT

AL

CAMEREI  DEPUTAŢILOR

Vă înaintăm,  alăturat, raportul asupra proiectului de Lege pentru modificarea art.2 din Legea nr.175/2015 privind ratificarea celui de-al treilea Protocol adiţional între Guvernul României şi Guvernul Republicii Moldova, semnat la Chişinău la 10 decembrie 2013, la Acordul între Guvernul României şi Guvernul Republicii Moldova privind implementarea programului de asistenţă tehnică şi financiară în baza unui ajutor financiar nerambursabil în valoare de 100 milioane de euro acordat de România Republicii Moldova, semnat la Bucureşti la 27 aprilie 2010, trimis cu adresa nr. PLx.300/2018 din data de 9 mai 2018, Camera Deputaţilor fiind prima Cameră sesizată. 
În raport cu obiectul şi conţinutul său, proiectul de Lege face parte din categoria legilor ordinare.
	PREŞEDINTE,

Marius – Constantin BUDĂI

RAPORT
asupra 
proiectului de Lege pentru modificarea art.2 din Legea nr.175/2015 privind ratificarea celui de-al treilea Protocol adiţional între Guvernul României şi Guvernul Republicii Moldova, semnat la Chişinău la 10 decembrie 2013, la Acordul între Guvernul României şi Guvernul Republicii Moldova privind implementarea programului de asistenţă tehnică şi financiară în baza unui ajutor financiar nerambursabil în valoare de 100 milioane de euro acordat de România Republicii Moldova, semnat la Bucureşti la 27 aprilie 2010

În conformitate cu prevederile art. 95 din Regulamentul Camerei Deputaţilor, republicat, cu modificările și completările ulterioare, Comisia pentru buget, finanțe și bănci a fost sesizată, spre dezbatere în fond, cu proiectul de Lege pentru modificarea art.2 din Legea nr.175/2015 privind ratificarea celui de-al treilea Protocol adiţional între Guvernul României şi Guvernul Republicii Moldova, semnat la Chişinău la 10 decembrie 2013, la Acordul între Guvernul României şi Guvernul Republicii Moldova privind implementarea programului de asistenţă tehnică şi financiară în baza unui ajutor financiar nerambursabil în valoare de 100 milioane de euro acordat de România Republicii Moldova, semnat la Bucureşti la 27 aprilie 2010.

Conform prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat, cu modificările și completările ulterioare, Camera Deputaţilor este prima Cameră sesizată.

La dezbaterea proiectului de lege s-a avut în vedere avizul favorabil al Consiliului Legislativ.

Proiectul de lege supus dezbaterii are ca obiect de reglementare crearea cadrului legal pentru stabilirea autorităților de coordonare națională în domeniile protecției mediului, apelor și pădurilor din România, respectiv Ministerul Mediului și Ministerul Apelor și Pădurilor, din bugetele cărora se vor aloca sumele pentru proiectele din domeniul protecției mediului și schimbărilor climatice care fac obiectul Acordului.


Modificarea modalității de alocare de fonduri pentru proiectele propuse de autoritatea de coordonare națională din Republica Moldova, astfel încât acestea să respecte prevederile Acordului.


În cazul în care prezentul proiect de act normativ nu va fi promovat și nu va putea fi pus în aplicare, efectele negative vor fi următoarele:

· fondurile alocate cu această destinație nu vor fi utilizate;

· sumele necesare realizării proiectelor propuse de autoritatea de coordonare națională din Republica Moldova nu vor fi clar prevăzute în bugetele Ministerului Mediului și Ministerului Apelor și Pădurilor.

În conformitate cu prevederile art. 61 din Regulamentul Camerei Deputaţilor, republicat, membrii Comisiei au examinat proiectul de lege menţionat mai sus, în şedinţa din data de 23 mai 2018.

La lucrările Comisiei și-au înregistrat prezența un număr de 23 deputați, din totalul de 25 de membri.

La dezbaterea acestui proiect de lege au participat, în calitate de invitați, reprezentanți ai Ministerului Mediului și ai Ministerului Apelor și Pădurilor.

În urma examinării proiectului de lege şi a opiniilor exprimate, deputații prezenți la lucrări, au hotărât cu unanimitate de voturi, să supună plenului Camerei Deputaţilor spre dezbatere şi adoptare proiectul de Lege pentru modificarea art.2 din Legea nr.175/2015 privind ratificarea celui de-al treilea Protocol adiţional între Guvernul României şi Guvernul Republicii Moldova, semnat la Chişinău la 10 decembrie 2013, la Acordul între Guvernul României şi Guvernul Republicii Moldova privind implementarea programului de asistenţă tehnică şi financiară în baza unui ajutor financiar nerambursabil în valoare de 100 milioane de euro acordat de România Republicii Moldova, semnat la Bucureşti la 27 aprilie 2010, în forma prezentată de Guvern.


În raport cu obiectul şi conţinutul său, proiectul de lege face parte din categoria legilor ordinare.
	PREŞEDINTE,

Marius – Constantin BUDĂI
	SECRETAR,

Marilen – Gabriel PIRTEA


Şef serviciu

Giorgiana Ene

Expert parlamentar

 Cristina Dicu
